《三用韵》
宋代·何梦桂

琼楼藐层云，绝栋天风寒。
阿谁吹玉龙，哀响落云间。
插羽欲相从，百尺那可攀。
脉脉隔绮窗，欲语两俱难。
当年古铜人，夜半失露盘。
露寒湿如水，见者为悲酸。
谁能铸铁关，鑱石为肠肝。
已夫已矣夫，无言付长叹。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。